
ŠAKIŲ RAJONO SAVIVALDYBĖS TARYBA

SPRENDIMAS

DĖL RAJONO SAVIVALDYBĖS NEGYVENAMŲJŲ PATALPŲ, ESANČIŲ KUDIRKOS NAUMIESTYJE, DARIAUS IR GIRĖNO G. 26, NUOMOS SUTARTIES SUDARYMO NAUJAM TERMINUI

2014 m. balandžio 30 d. Nr. T-145
Šakiai


Rajono savivaldybės taryba, vadovaudamasi Civilinio kodekso (Žin., 2000, Nr. 74-2262) 6.482 straipsnio 1 dalimi, Vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 2 dalies 26 punktu, Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412) 11 straipsnio 1 dalimi ir 14 straipsnio 6 dalimi, rajono savivaldybės tarybos 2003 m. vasario 20 d. sprendimo Nr. 26 „Dėl savivaldybės ilgalaikio materialiojo turto nuomos“ 3.8 punktu ir atsižvelgdama į kredito unijos Zanavykų bankelis 2014 m. balandžio 8 d. prašymą, nusprendžia:


1. Sudaryti naujam penkerių metų terminui rajono savivaldybei nuosavybės teise priklausančių 16,94 kv. m ploto negyvenamųjų patalpų, esančių Kudirkos Naumiestyje, Dariaus ir Girėno g. 26 (Nekilnojamojo daikto kadastrinių matavimų byloje Nr. 84/5126 pastato šifras – 2E2/p; patalpų indeksai – 1-10, 1-11, unikalus pastato Nr. 8495-7009-7027), leidžiant naudotis bendro naudojimo patalpomis, pažymėtomis indeksais 1-1, 2-5, 2-6, nuomos sutartį su kredito unija Zanavykų bankeliu, paliekant 1,49 Lt už 1 kv. m nuomos mokestį per mėnesį.

2. Įgalioti rajono savivaldybės administracijos direktorių pasirašyti 1 punkte nurodytų negyvenamųjų patalpų nuomos sutartį.

